Lucien Camus baba-s yekki deg ṭṭrad agraɣlan amezwaru, maca yemmut d agrawliw deg useggas n 1914. Ay agi i yeǧǧan Albert ur yettissin ara baba-s ; yerna ad yedder d agujil deg tudert-is. Yegla-d waya s ubeddel n tnezduɣt, tuɣal ɣer tama nBelcourt di tmanaxt n Lezzayer. Adeg-agi qesden-t ala wid yerwan lmeḥna d lmerta deg tudert-nsen,qqaren-as amkan n yiẓawaliyin yenḥafen maca s tallalt d lmendad n M.Germain tettunefk-as tegnit yelhan i Albert iwakken ad yelmed, ad yessiweḍ ɣer uswir igerzen deg tɣuriwin-is. Ikemmel tiɣuriwin-is n tsennawit deg Bugeaudam wakken i d-yelmed daɣen aṭas n tmussniwin yemxalafent ger-asent: ddabax n uḍar, rnu ɣur-s tafelsafit i yelmed s wafud uselmad Jean Gerenier uqbel ma d-yeɣli fell-as waṭṭan.